smcproject/ml-wiki-sentences huggingface dataset:
കാതറിൻ ബേക്കർ നാടകത്തിലൂടെ തന്റെ കരിയർ ആരംഭിക്കുകയും 1983 ൽ പുറത്തിറങ്ങിയ ദി റൈറ്റ് സ്റ്റഫ് എന്ന നാടകീയ ചലച്ചിത്രത്തിലൂടെ വെള്ളിത്തിരയിൽ അരങ്ങേറ്റം കുറിക്കുകയും ചെയ്തു.
മികച്ച സഹനടിക്കുള്ള നാഷണൽ സൊസൈറ്റി ഓഫ് ഫിലിം ക്രിട്ടിക്‌സ് അവാർഡ് ലഭിച്ചിട്ടുള്ള അവർ സ്ട്രീറ്റ് സ്മാർട്ട് (1987) എന്ന ചിത്രത്തിലെ അഭിനയത്തിന് ഇൻഡിപെൻഡന്റ് സ്പിരിറ്റ് അവാർഡ് നാമനിർദ്ദേശവും നേടിയിട്ടുണ്ട്.
ജാക്ക്‌നൈഫ് (1989), എഡ്വേർഡ് സിസ്‌സർഹാൻഡ്‌സ് (1990), ദി സൈഡർ ഹൗസ് റൂൾസ് (1999), കോൾഡ് മൗണ്ടൻ (2003), നയൻ ലൈവ്‌സ് (2005), ദി ജെയ്ൻ ഓസ്റ്റൻ ബുക്ക് ക്ലബ് (2007), ലാസ്റ്റ് ചാൻസ് ഹാർവി (2008), ടേക്ക് ഷെൽട്ടർ (2011), സേവിംഗ് മിസ്റ്റർ ബാങ്ക്സ് (2013), ദ ഏജ് ഓഫ് അഡലിൻ (2015) എന്നിവയുൾപ്പെടെ ഏകദേശം 50-ലധികം ചിത്രങ്ങളിലും ബേക്കർ അഭിനയിച്ചിട്ടുണ്ട്.
ടെക്സസിലെ മിഡ്‌ലാൻഡ് നഗരത്തിൽ ജനിച്ച ബേക്കർ ഒരു ക്വാക്കറായാണ് വളർന്നത്.
കാലിഫോർണിയയിലെ മിൽബ്രെയിലെ മിൽസ് ഹൈസ്കൂളിൽ അവർ ഹൈസ്കൂൾ പഠനത്തിന് ചേർന്നു.
1968-ൽ ബിരുദം നേടി.
ഒരു പ്രൊഫഷണൽ നടിയാകാനുള്ള ആഗ്രഹത്തിൽ അവരുടെ നാടക പരിശീലകനായിരുന്ന അലൻ നൈറ്റ് വലിയ സ്വാധീനം ചെലുത്തിയിരുന്നു.
ബോസ്റ്റൺ യൂണിവേഴ്സിറ്റി സ്കൂൾ ഓഫ് ഫൈൻ ആർട്സ് ആക്ടിംഗ് പ്രോഗ്രാമിൽ പങ്കെടുത്ത അവർ 1970 കളുടെ തുടക്കത്തിൽ കാലിഫോർണിയ ഇൻസ്റ്റിറ്റ്യൂട്ട് ഓഫ് ആർട്സിൽനിന്ന് അഭിനയം പഠിച്ചു.
പിന്നീട് 1977-ൽ യു.സി. ബെർക്ക്‌ലിയിൽ നിന്ന് ഫ്രഞ്ച് ഭാഷയിൽ ബി.എ. ബിരുദം നേടി.
2007-ലെ ടൊറന്റോ ഇന്റർനാഷണൽ ഫിലിം ഫെസ്റ്റിവലിൽ ബേക്കർ.
2003-ൽ വിവാഹിതയായ അവർ തന്റെ രണ്ടാം ഭർത്താവും സംവിധായക-നിർമ്മാതാവുമായ സ്റ്റീവൻ റോബ്മാനോടൊപ്പം തെക്കൻ കാലിഫോർണിയയിലാണ് താമസിക്കുന്നത്.
അവർക്ക് ആദ്യ ഭർത്താവ് ഡൊണാൾഡ് കാമിലിയേരിയിൽ ഒരു മകനും മകളും ഉണ്ട്.
അവലംബം ↑ ↑ Tavis Smiley interview archive site; interview date: September 25, 2007 Archived October 18, 2007, at the Wayback Machine .
കാത്തിരുന്ന നിക്കാഹ് ഇംഗ്ലീഷ് വിലാസം https://ml.wikipedia.org/wiki/Kathirunna_Nikah
1965-ൽ പുറത്തിറങ്ങിയ മലയാളചലച്ചിത്രമാണ് കാത്തിരുന്ന നിക്കാഹ് .
തങ്കം മൂവീസിനു വേണ്ടി രാജു എം. മാത്തൻ നിർമിച്ചതാണ് ഈ ചിത്രം.
ജിയോപിക്ചേഴ്സ് വിതരണം നടത്തിയ കാത്തിരുന്ന നിക്കാഹ് 1965 സെപ്റ്റംബർ 7-നു പ്രദർസനം ആരംഭിച്ചു.
അഭിനേതാക്കൾ പ്രേം നസീർ തിക്കുറിശ്ശി അടൂർ ഭാസി ബഹദൂർ ഹാജി അബ്ദുൾ റഹ്‌മാൻ എസ്.പി. പിള്ള കോട്ടയം ചെല്ലപ്പൻ ഷീല അംബിക മീന നിലമ്പൂർ ആയിഷ സരള പിന്നണിഗായകർ എ.എം. രാജ കെ.ജെ. യേശുദാസ് കെ.പി. ഉദയഭാനു എൽ.ആർ. ഈശ്വരി പി. സുശീല അണിയറപ്രവർത്തകർ നിർമാതാവ് - രാജു എം. മാത്തൻ സംവിധാനം - എം. കൃഷ്ണൻ നായർ കഥ, സംഭാഷണം - കെ.ജി. സേതുനാഥ് ഛായാഗ്രഹണം - വെങ്കിട്ട വാരണാസി, ജനാർദ്ദനൻ കലാസംവിധാനം - കെ.പി. ശങ്കരൻകുട്ടി നൃത്തസംവിധാനം - മൂർത്തി മേക്കപ്പ് - കെ.വി. ഭാസ്കരൻ ചിത്രസംയോജനം - എൻ. പൊക്ലായത് ഗനരചന - വയലാർ രാമവർമ സംഗീതം ‌- പറവൂർ ദേവരാജൻ അവലംബം പുറത്തേക്കുള്ള കണ്ണികൾ മെട്രോമാറ്റിനി ഡേറ്റാബേസിൽ നിന്ന് Archived 2013-06-23 at the Wayback Machine .
കാത്തിരുന്ന നിക്കാഹ്
കാത്തി ജെ ഹെൽസൗവർ ഇംഗ്ലീഷ് വിലാസം https://ml.wikipedia.org/wiki/Kathy_J.
_Helzlsouer
കാൻസർ എറ്റിയോളജിയും പ്രതിരോധവും, സ്ത്രീകളുടെ ആരോഗ്യം, ജനിതക കൗൺസിലിംഗ്, വിവർത്തന ഗവേഷണം എന്നിവയെക്കുറിച്ച് ഗവേഷണം നടത്തുന്ന ഒരു അമേരിക്കൻ ഓങ്കോളജിസ്റ്റും ഇന്റേണിസ്റ്റും കാൻസർ എപ്പിഡെമിയോളജിസ്റ്റുമാണ് കാത്തി ജെ ഹെൽസൗവർ .
അവർ നാഷണൽ കാൻസർ ഇൻസ്റ്റിറ്റ്യൂട്ടിൽ, എപ്പിഡെമിയോളജി ആൻഡ് ജീനോമിക്‌സ് റിസർച്ച് പ്രോഗ്രാമിന്റെ അസോസിയേറ്റ് ഡയറക്ടറും കാൻസർ നിയന്ത്രണത്തിന്റെയും ജനസംഖ്യാ ശാസ്ത്രത്തിന്റെയും വിഭാഗത്തിന്റെ ചീഫ് മെഡിക്കൽ ഓഫീസറുമാണ്.
ഹെൽസ്‌സൗവർ യൂണിവേഴ്സിറ്റി ഓഫ് പിറ്റ്സ്ബർഗ് സ്കൂൾ ഓഫ് മെഡിസിനിൽ നിന്ന് മെഡിക്കൽ ബിരുദവും ജോൺസ് ഹോപ്കിൻസ് ബ്ലൂംബെർഗ് സ്കൂൾ ഓഫ് പബ്ലിക് ഹെൽത്തിൽ നിന്ന് എപ്പിഡെമിയോളജിയിൽ മാസ്റ്റർ ഓഫ് ഹെൽത്ത് സയൻസും നേടി.
അവർ ഇന്റേണൽ മെഡിസിൻ, മെഡിക്കൽ ഓങ്കോളജി എന്നിവയിൽ ബോർഡ് സർട്ടിഫൈ ചെയ്തിട്ടുണ്ട്.
അവർ വിർജീനിയ യൂണിവേഴ്സിറ്റിയിൽ ഇന്റേണൽ മെഡിസിൻ റെസിഡൻസിയും ജോൺസ് ഹോപ്കിൻസ് യൂണിവേഴ്സിറ്റിയിൽ മെഡിക്കൽ ഓങ്കോളജി ഫെലോഷിപ്പും പൂർത്തിയാക്കി.
കാൻസർ എപ്പിഡെമിയോളജി, കാൻസർ ജനിതക കൗൺസിലിംഗ്, ക്ലിനിക്കൽ ഗവേഷണം എന്നിവയിൽ അവർ വൈദഗ്ദ്ധ്യം നേടിയിട്ടുണ്ട്.
കാത്തി അസെൽട്ടൺ ഇംഗ്ലീഷ് വിലാസം https://ml.wikipedia.org/wiki/Katie_Aselton
കാതറിൻ "കാത്തി" അസെൽട്ടൺ (ജനനം: ഒക്ടോബർ 1, 1978) ഒരു അമേരിക്കൻ നടിയും, സിനിമാ സംവിധായികയും നിർമ്മാതാവുമാണ്.
അവർ സംവിധാനം ചെയ്യുകയും അഭിനയിക്കുകയും ചെയ്ത ദ ഫ്രീബി , 2010 ലെ സൺഡാൻസ് ഫിലിം ഫെസ്റ്റിവലിൽ മത്സരമല്ലാത്ത "നെക്സ്റ്റ്" വിഭാഗത്തിൽ പ്രദർശിപ്പിക്കുകയും ചെയ്തിരുന്നു.
FX ൻറെ 'ദ ലീഗ് ' എന്ന ഹാസ്യ പരമ്പരയിൽ ജെന്നി മക്ആർതർ എന്ന കഥാപാത്രത്തെ അവതരിപ്പിച്ചിരുന്നു.
2017 മുതൽ അസെൽട്ടൺ, FX ചാനലിൻറെ മാർവൽ കോമിക്സ് X-മെൻ‌ നാടക പരമ്പരയായ ലിജിയനിൽ അഭിനയിക്കുന്നു.
സിനിമകൾ വർഷം പേര് കഥാപാത്രം കുറിപ്പുകൾ 2004 സ്ക്രാപ്പിൾ ആമി ഹ്രസ്വചിത്രം 2005 ദ പഫി ചെയർ എമിലി 2005 ദ ഇൻറർവെൻഷൻ Unknown ഹ്രസ്വചിത്രം 2005 ഗീക്ക് ലൈക്ക് മീ ഹ്രസ്വ ചിത്രം 2009 ഈസിയർ വിത്ത് പ്രാക്ടീസ് നിക്കോൾ 2009 അദർ പീപ്പിൾസ് പാർട്ടീസ് Maggie Rihneau 2009 ഫീഡ് ദ ഫിഷ് Sif Anderson 2010 സൈറസ് Pretty Girl 2010 ദ ഫ്രീബീ Annie രചനയും സംവധാനവും 2011 ഔർ ഇഡിയറ്റ് ബ്രദർ ആമി 2011 ദ ഫിക്കിൾ ജെസീ ഹ്രസ്വചിത്രം 2011 ജെഫ്, ഹു ലിവ്സ് അറ്റ് ഹോം ഹോസ്റ്റസ് 2011 ട്രീറ്റുമെൻറ് വിവിയെൻ 2012 ബ്ലാക്ക് റോക്ക് ആബി രചനയും സംവിധാനവും 2014 ക്രീപ്പ് ഏഞ്ചെലാ (voice) Uncredited 2015 ദ സീ ഓഫ് ട്രീസ് ഗബ്രിയേല ലഫോർട്ടെ 2015 ദ ഗിഫ്റ്റ് ജോവാൻ 2017 ഫൺ മോം ഡിന്നർ എമിലി 2017 ഫാദർ ഫിഗേർസ് Sarah O’Callaghan 2018 ബുക്ക് ക്ലബ്ബ് In post-production ടെലിവഷൻ വർഷം പേര് കഥാപാത്രം കുറിപ്പുകൾ 2001 അൺഡ്രസ്ഡ് കിം 2 episodes 2009 ദ ഓഫീസ് ഗ്ലോവ് ഗേൾ Episode: " Blood Drive " 2009–2015 ദ ലീഗ് ജെന്നി Main role, 82 episodes 2010 പ്ലയേർസ് കെൻസ് ഡേറ്റ് 1 episodes 2013 ബേണിംഗ് ലൌ ഇഡിന ബ്ലിംപേർസൺ 1 episode 2013 ന്യൂസ് റീഡേർസ് മോണിക്ക കോല്ലാൻഡർ 1 episode 2014 റെവലൂഷൻ ഡൻകൻ പേജ് 2 episodes 2014 വെഡ്ലോക്ക് കാൻഡേസ് 2 episodes 2015 വെയേർഡ് ലോണേർസ് ഏപ്രിൽ 1 episode 2016 ആനിമൽസ് റെബേക്ക / മോം (voice) 4 episodes 2016 ടുഗദർനസ്സ് അന്ന 3 episodes 2016 കാഷ്വൽ ജെന്നിഫർ Recurring role (season 2) 2017–present ലിജിയൻ ആമി Main role 2017 കർബ് യുവർ എന്തൂസ്യാസം ജീൻ Episode: "Thank You for Your Service" അവലംബം ↑ ↑
കാത്തി ബേറ്റ്സ്
ഒരു അമേരിക്കൻ അഭിനേത്രിയും സംവിധായകയുമാണ് കാതലീൻ ഡോയൽ ബേറ്റ്സ് (ജനനം ജൂൺ 28, 1948).
1990-ൽ മിസറി എന്ന ചിത്രത്തിലെ പ്രകടനത്തിന്, മികച്ച നടിക്കുള്ള ഗോൾഡൻ ഗ്ലോബ് അവാർഡും ഓസ്ക്കാർ അവാർഡും നേടി .
ഫ്രൈഡ് ഗ്രീൻ ടൊമാറ്റോ (1991), ഡോളോറസ് ക്ലൈബോൺ (1995) എന്നീ ചിത്രങ്ങളിൽ പ്രധാന വേഷങ്ങൾ ചെയ്തു.
1997-ൽ പുറത്തിറങ്ങിയ ടൈറ്റാനിക്ക് എന്ന ചിത്രത്തിൽ മോളി ബ്രൗൺ ആയി അഭിനയിച്ചു.
മെക്കാനിക്കൽ എൻജിനീയർ ലാങ്ഡൺ ഡോയൽ ബേറ്റ്സ്, ഗൃഹസ്ഥയായ ബർതി കാതലീൻ (1907-1997) എന്നിവരുടെ മൂന്ന് പെൺമക്കളിൽ ഇളയമകളായി ടെന്നിസിയിലെ മെംഫിസിലാണ് കാത്തി ബേറ്റ്സ് ജനിച്ചത്.
പ്രശസ്ത അഭിഭാഷകനും എഴുത്തുകാരനുമായ ഫിനിസ് എൽ. ബേറ്റ്സ് അവരുടെ മുത്തച്ഛനായിരുന്നു.
വൈറ്റ് സ്റ്റേഷൻ ഹൈസ്കൂൾ (1965), സതേർൺ മെതോഡിസ്റ്റ് യൂണിവേഴ്സിറ്റി (1969) എന്നിവിടങ്ങളിലായിരുന്നു വിദ്യാഭ്യാസം.
അവിടെ തിയേറ്ററിൽ മേജർ ബിരന്ദം നേടിയ ശേഷം.
അഭിനയത്തിൽ അവസരങ്ങൾ തേടി അവർ 1970 ൽ ന്യൂയോർക്ക് സിറ്റിയിലേക്ക് താമസം മാറി.
ബ്രോഡ്‌വേ നാടകങ്ങളിലായിരുന്നു കാത്തിയുടെ അഭിനയജീവിതത്തിന്റെ തുടക്കം.
1983-ൽ ടോണി അവാർഡിന് നാമനിർദ്ദേശം ലഭിച്ചു.
1988 ൽ മികച്ച നടിക്കുള്ള ഓബീ അവാർഡ് നേടി.
1971-ൽ മൈലോസ് ഫോർമാൻ കോമഡി ടേക്കിങ് ഓഫ് എന്ന ചിത്രത്തിലൂടെയാണ് കാത്തി ചലച്ചിത്രരംഗത്ത് എത്തിയത്.
1977 ൽ ബേറ്റ്സ് ദി ഡോക്ടേഴ്സ് എന്ന എൻബിസി സോപ്പ് ഓപ്പറയിൽ ഫിലിസ് എന്ന കഥാപാത്രമായി ടെലിവിഷനിൽ അരങ്ങേറ്റം നടത്തി.
തുടർന്ന് നിരവധി ചലച്ചിത്രങ്ങളിലും പരമ്പരകളിലും ശ്രദ്ധേയമായ വേഷങ്ങൾ കൈകാര്യം ചെയ്തു.
സ്റ്റീഫൻ കിംഗ് നോവലിനെ ആസ്പദമാക്കി 1990-ൽ പുറത്തിറങ്ങിയ മിസറി എന്ന ചിത്രത്തിൽ തന്റെ പ്രിയപ്പെട്ട എഴുത്തുകാരനെ തടങ്കലിലാക്കിയ ആനി വിൽകസ് എന്ന കഥാപാത്രത്തെ അവതരിപ്പിച്ചു.
ഈ അവതരണത്തിന് ബെറ്റ്സ് തന്റെ ആദ്യ അക്കാഡമി അവാർഡ് നാമനിർദ്ദേശത്തിലൂടെ തന്നെ മികച്ച നടിക്കുള്ള അവാർഡ് നേടി.
1997 ൽ ജെയിംസ് കാമറൂണിന്റെ ആഗോളതലത്തിൽ വൻ സാമ്പത്തികവിജയം നേടിയ ടൈറ്റാനിക് എന്ന ചിത്രത്തിൽ മോളി ബ്രൗൺ ആയി അഭിനയിച്ചു.
1998-ൽ പ്രൈമറി കളേഴ്സ് എന്ന ചിത്രത്തിലെ പ്രകടനത്തിന് മികച്ച സഹനടിക്കുള്ള അക്കാഡമി അവാർഡിന് നാമനിർദ്ദേശം ചെയ്യപ്പെട്ടു.
2016 സെപ്തംബർ 20 ന് ചലച്ചിത്രരംഗത്തെ സംഭാവനകൾ മാനിച്ച് ഹോളിവുഡ് വാക്ക് ഓഫ് ഫെയിമിൽ ഒരു താരകം നൽകപ്പെട്ടു .
1991 ൽ ബേറ്റ്സ് ടോണി കാമ്പിസിയെ വിവാഹം കഴിച്ചു.
1997-ൽ ഇവർ വേർപിരിഞ്ഞു .2003-ൽ ഗർഭാശയ ക്യാൻസർ ബാധിച്ചുവെങ്കിലും അവർ അതിനെ അതിജീവിച്ചു.
2012-ൽ സ്തനാർബുദം കണ്ടെത്തുകയും മാസ്റ്റെക്ടമി നടത്തുകയും ചെയ്തു.
ലിംഫോമൽ എഡ്യൂക്കേഷൻ റിസർച്ച് നെറ്റ്‌വർക്ക് എന്ന സ്ഥാപനത്തിന്റെ വക്താവും സജീവപ്രവർത്തകയുമാണ് കാത്റ്റി ബേറ്റ്സ്.
അവലംബം പുറത്തേക്കുള്ള കണ്ണികൾ ഔദ്യോഗിക വെബ്‌സൈറ്റ് ഇന്റർനെറ്റ് മൂവി ഡാറ്റാബേസിൽ നിന്ന് കാത്തി ബേറ്റ്സ്
കാത്തി ലെഡേകി
അമേരിക്കൻ നീന്തൽ താരമാണ് കാത്തി ലെഡേക്കി (ജ:മാർച്ച് 17, 1997- വാഷിങ്ടൺ ഡി.സി .) 800 മീറ്റർ ഫ്രീസ്റ്റൈലിൽ ലോക റെക്കോഡോടെ  റയോ ഒളിമ്പിക്സിൽ സ്വർണം നേടിയ കാത്തി എട്ട് മിനിറ്റും 04.79 സെക്കൻഡും കൊണ്ടാണ് മത്സരം പൂർത്തിയാക്കിയത്.
4x 100 മീറ്റർ ഫ്രീസ്റ്റൈൽ റിലേയിൽ വെള്ളിയും 4x200  മീറ്റർ റിലേയിൽ സ്വർണവും നേടിയത് അമേരിക്കൻ വനിതാ നീന്തൽ സംഘത്തിൽ ലെഡേക്കിയും അംഗമായിരുന്നു.
2015 ലോക ചാമ്പ്യൻഷിപ്പ് അവലംബം
ഗ്രൗസ് ഇംഗ്ലീഷ് വിലാസം https://ml.wikipedia.org/wiki/Grouse
ഉത്തരാർദ്ധഗോളത്തിലെ ആർട്ടിക്, ഉപ ആർട്ടിക് മേഖലയിൽ കണ്ടു വരുന്ന കരയിൽ മാത്രം ജീവിയ്ക്കുന്ന ഫാസിയാനിഡേ കുടുംബത്തിലെ ഗാലിഫോർമിസ് നിരയിൽപ്പെടുന്ന ചെറുകോഴിയായ ഗ്രൗസ് ഏതാണ്ട് 25 സ്പീഷീസുകളിലായി അമേരിക്ക , കാനഡ തുടങ്ങിയ രാജ്യങ്ങളിൽ ധാരാളം കണ്ടു വരുന്ന ഒരു പക്ഷിയാണ്.
കാഴ്ചയിൽ ചെറുതാണെങ്കിലും 'കളിപക്ഷികൾ' എന്ന നിലയിൽ പ്രശസ്തരാണിവ.
പലയിടത്തും ഇതിനെ വൻതോതിൽ വേട്ടയാടപ്പെടുന്നു.
കളി-കായിക വിനോദത്തിൽ പ്രഗല്ഭരായ ഇവർ ചെറുതും ഭാരമേറിയതുമാണ്.
നാസാരന്ധ്രം മുതൽ കാൽനഖം വരെ മൂടപ്പെട്ട തൂവൽ ഗ്രൗസുകളുടെ സുന്ദരമായ പ്രത്യേകതയാണ്.
അതുകൊണ്ട് തന്നെ ഈ തൂവലുകൾ ശത്രുക്കളിൽ നിന്നും രക്ഷയായും പ്രകൃതിയുടെ സംരക്ഷണ കവചമായും മാറുന്നു.
കട്ടികൂടിയ ചെറിയ ചുണ്ടും, ഉരുണ്ട ചിറകുകളും, കോഴിയ്ക്കുള്ളതു പോലുള്ള കുഞ്ഞുകാലുകളും ഇവയുടെ ശാരീരിക പ്രത്യേകതകളാണ്.
30.5-88.9 സെന്റിമീറ്റർ വരെ വലിപ്പം വയ്ക്കുന്ന ഗ്രൗസുകളുണ്ട്.
പുല്ലുകളുടേയും ഇലകളുടേയും നിറത്തിനൊത്ത തവിട്ട്, ചാരം, ചുവപ്പ് നിറങ്ങളിലുള്ള തൂവലുകളാണ് ഇവയ്ക്കുള്ളത്.
ഗ്രൗസുകൾ പ്രണയവേളകൾ ആഘോഷിക്കുന്ന പക്ഷികളാണ്.
പ്രജനകാലമാകുമ്പേഴേയ്ക്കും ആൺഗ്രൗസുകൾ ഒരു യഥാർത്ഥ കമിതാവാകുന്നു.
മരങ്ങളിലോ പുൽമേടുകളിലോ ഇരുന്ന് സ്നേഹനിർഭരമായി നീട്ടിപ്പാടുന്നത് ഇവരുടെ സ്വഭാവസവിശേഷതയാണ്.
ഇത് പലപ്പോഴും ഒരു മുഴക്കമായി തോന്നിയേക്കാം.
ചിലയിനങ്ങൾക്ക് ശരീരത്തിൽ തോൽസഞ്ചി കാണപ്പെടുന്നു.
ഇത് പ്രണയവേളകളിൽ വാദ്യോപകരണമായി വർത്തിക്കുന്നു.
തലകുലുക്കി തോൾസഞ്ചി വികസിപ്പിക്കുമ്പോൾ ഉള്ള് പൊള്ളയായ ഇതിൽ കാറ്റു തട്ടി 'ബുംബുംബും' എന്ന ശബ്ദമുതിർക്കുന്നു.
ഇത് പെൺകിളിയെ ആകർഷിക്കുകയും ചെയ്യുന്നു.
ഒന്നിലധികം ഇണകളുമായി രമിക്കുന്ന കൂട്ടത്തിലാണ് ഗ്രൗസുകൾ.
എന്നാൽ ഇണചേർന്നശേഷം ഇണയെയും കുഞ്ഞിനെയും തിരിഞ്ഞുനോക്കുന്ന കൂട്ടത്തിലല്ല ഗ്രൗസുകൾ.
മുട്ടയിട്ട് അടയിരുന്ന് കുഞ്ഞുങ്ങളെ പോറ്റിവളർത്തുന്ന ഉത്തരവാദിത്തം തള്ളപ്പക്ഷിയുടെ ചുമലിലായിരിക്കും
ചിലയിനം ഗ്രൗസുകളുടെ ചിറകുകൾക്ക് അപാരശക്തിയാണ്.
പ്രണയവേളകളിൽ ഇവയുടെ ചിറക് ശക്തിയായി അടിച്ചു കൊണ്ടേയിരിക്കും.
ഇതിന്റെ ശബ്ദം വളരെ ദൂരത്തിൽ വരെ എത്താറുണ്ട്.
പാട്ടു പാടി ഇണയെ ആകർഷിക്കുന്നതിനിടയിൽ ചില വില്ലൻ ആൺപക്ഷി കടന്നുവരാറുണ്ട്.
ഇത് പലപ്പോഴും പൂവൻമാർ തമ്മിൽ യുദ്ധത്തിൽ കലാശിക്കുകയും ചെയ്യുന്നു .
വർഗ്ഗങ്ങൾ Male of Spruce grouse Red grouse Columbian sharp-tailed grouse Hazel grouse
Genus Falcipennis Siberian grouse , Falcipennis falcipennis Spruce grouse , Falcipennis canadensis Franklin's grouse , Falcipennis (canadensis) franklinii
Genus Dendragapus Dusky grouse , Dendragapus obscurus Sooty grouse , Dendragapus fuliginosus
Genus Lagopus – ptarmigans Willow ptarmigan , Lagopus lagopus Red grouse , Lagopus (lagopus) scoticus Rock ptarmigan , Lagopus muta White-tailed ptarmigan , Lagopus leucura
Genus Tetrao – black grouse Black grouse , Tetrao tetrix Caucasian grouse , Tetrao mlokosiewiczi Western capercaillie , Tetrao urogallus Cantabrian capercaillie , Tetrao urogallus cantabricus Black-billed capercaillie , Tetrao urogalloides
Genus Tetrastes Hazel grouse , Tetrastes bonasia Chinese grouse , Tetrastes sewerzowi
Genus Bonasa Ruffed grouse , Bonasa umbellus
Genus Centrocercus – sage grouse Sage grouse , Centrocercus urophasianus Gunnison grouse , Centrocercus minimus
Genus Tympanuchus – prairie grouse Sharp-tailed grouse , Tympanuchus phasianellus Columbian sharp-tailed grouse , T. phasianellus columbianus Greater prairie chicken , Tympanuchus cupido Attwater's prairie chicken , Tympanuchus cupido attwateri Heath hen , Tympanuchus cupido cupido ( extinct , 1932) Lesser prairie chicken Tympanuchus pallidicinctus അവലംബം പുറം കണ്ണികൾ Wikimedia Commons has media related to Tetraoninae .
Grouse videos Archived 2016-03-16 at the Wayback Machine .
on the Internet Bird Collection {{ cite encyclopedia }} : Cite has empty unknown parameters: | HIDE_PARAMETER15= , | HIDE_PARAMETER13= , | HIDE_PARAMETER2= , | HIDE_PARAMETER21= , | HIDE_PARAMETER11= , | HIDE_PARAMETER28= , | HIDE_PARAMETER32= , | HIDE_PARAMETER14= , | HIDE_PARAMETER17= , | HIDE_PARAMETER31= , | HIDE_PARAMETER20= , | HIDE_PARAMETER5= , | HIDE_PARAMETER30= , | HIDE_PARAMETER19= , | HIDE_PARAMETER29= , | HIDE_PARAMETER16= , | HIDE_PARAMETER26= , | HIDE_PARAMETER22= , | HIDE_PARAMETER25= , | HIDE_PARAMETER33= , | HIDE_PARAMETER24= , | HIDE_PARAMETER18= , | HIDE_PARAMETER10= , | HIDE_PARAMETER4= , | HIDE_PARAMETER3= , | HIDE_PARAMETER1= , | HIDE_PARAMETER23= , | HIDE_PARAMETER27= , and | HIDE_PARAMETER12= ( help )
ഗ്ലാഡിസ് ഒയെൻബോട്ട് ഇംഗ്ലീഷ് വിലാസം https://ml.wikipedia.org/wiki/Gladys_Oyenbot
ഉഗാണ്ടൻ നടിയും ഗായികയും നിർമ്മാതാവുമാണ് ഗ്ലാഡിസ് "ഗ്ദാഹ്" ഒയെൻബോട്ട് .
എംപെക്ക് ടൗണിൽ (2018) ഡൊറോഷ്യ എന്ന കഥാപാത്രത്തെ അവതരിപ്പിച്ചതിനും അവാർഡ് നേടിയ നാടക പരമ്പരയായ യാറ്റ് മാഡിറ്റ് (2016) ൽ ബിയാട്രിസ് എന്ന കഥാപാത്രത്തെ അവതരിപ്പിച്ചതിനും അവർ അറിയപ്പെടുന്നു.
2020-ൽ ഒരു ത്രില്ലർ ചിത്രമായ ദി ഗേൾ ഇൻ ദി യെല്ലോ ജമ്പർ, ഒരു നിയമ നാടക സിനിമയായ കഫാ കോ, ഫാമിലി ട്രീ, ഡൗൺ ഹിൽ എന്നിവയുൾപ്പെടെ നിരവധി ചിത്രങ്ങളിൽ അവർ അഭിനയിച്ചു.
ദിൽമാൻ ദിലയുടെ ലവ് മാക്കനിക (2015), നാന കഗ്ഗയുടെ റിഫ്ലക്ഷൻസ് (2018), ഫോക്സ് ലൈഫ് ആഫ്രിക്കയിൽ സംപ്രേഷണം ചെയ്ത 5 @ഹോം (2017) എന്നീ റൊമാന്റിക് നാടക പരമ്പരകളിലും അവർ അഭിനയിച്ചിട്ടുണ്ട്.
അവരുടെ മറ്റ് ശ്രദ്ധേയമായ സ്‌ക്രീൻ വർക്കുകളിൽ എ ഹോണ്ടഡ് സോൾ (2013), ഡേ 256 (2017), കമ്മ്യൂണിയൻ (2018), കിംഗ് ഓഫ് ഡാർക്ക്‌നെസ് (2015), ക്യെൻവു (2018) എന്നിവ ഉൾപ്പെടുന്നു.
2016-ൽ, NTV ഉഗാണ്ടയിൽ സംപ്രേഷണം ചെയ്ത യാറ്റ് മാഡിറ്റ് ടിവി പരമ്പരയിൽ നിശബ്ദമായി ഗാർഹിക പീഡനത്തിന് ഇരയായ അമ്മയായും ഭാര്യയായും ബിയാട്രിസ് എന്ന കഥാപാത്രത്തെ ഒയെൻബോട്ട് അവതരിപ്പിച്ചു.
വിവാഹിതനായ ഒരു പുരുഷനുമായി പ്രണയത്തിലാകുന്ന, മുൻ ബന്ധങ്ങളിൽ നിന്ന് വിശ്വാസപ്രശ്നങ്ങളുള്ള അമാൻഡ എന്ന സ്ത്രീയായും വരാനിരിക്കുന്ന നാനാ കഗ്ഗയുടെ റിഫ്ലക്ഷൻസ് എന്ന ടിവി സീരീസിൽ അവരുടെ ജനിച്ചിട്ടില്ലാത്ത കുഞ്ഞിന്റെ മാതാവായും അവർ അഭിനയിക്കുന്നു.
മീരാ നായരുടെ വാൾട്ട് ഡിസ്‌നി സിനിമയായ ക്യൂൻ ഓഫ് കാറ്റ്‌വെയിൽ കടയുടമയായി ഒയെൻബോട്ട് അഭിനയിച്ചു.
അതേ സിനിമയുടെ സെറ്റിൽ ലുപിത യോങ്ഗോയുടെ സ്റ്റാൻഡ് ഇൻ, ബോഡി ഡബിൾ എന്നിവയും അവർ അവതരിപ്പിച്ചു.
ഒയെൻബോട്ട് നിരവധി സ്റ്റേജ് പ്രൊഡക്ഷനുകളിൽ പങ്കെടുത്തിട്ടുണ്ട്.
മാറ്റി വിസ്‌നിക്കിന്റെ "ദി ബോഡി ഓഫ് എ വുമൺ ആസ് എ ബാറ്റിൽഫീൽഡ് ഇൻ ദി ബോസ്‌നിയൻ വാർ" എന്ന നാടകത്തിലെ മികച്ച പ്രകടനത്തിന് അവർ പ്രത്യേകിച്ചും അറിയപ്പെടുന്നു.
ഐഡ എംബോവ സംവിധാനം ചെയ്ത ഒരു സ്റ്റേജ് നാടകം മാനസിക അക്രമങ്ങളെ കുറിച്ചുള്ള ഡെസ്പറേറ്റ് ടു ഫൈറ്റ് ടു ഫൈറ്റ് ; കൂടാതെ ലോകപ്രശസ്ത സ്റ്റേജ് നാടകങ്ങളായ ഹെവൻസ് ഗേറ്റ്സ്, ഹെൽസ് ഫ്ലേംസ്, റിസ്റ്റോർ ടൂർ: ചൈൽഡ് സോൾജിയർ നോ മോർ, കൂടാതെ KAD’s അനുകരണം വില്യം ഷേക്സ്പിയറിന്റെ മച്ച് അഡോ എബൗട്ട് നത്തിംഗ്, ദി ട്രാജഡി ഓഫ് മാക്ബത്ത്, ചാൾസ് ഡിക്കന്റെ ഒലിവർ ട്വിസ്റ്റ് തുടങ്ങിയവയിൽ അവരുടെ മികച്ച പ്രകടനങ്ങൾക്ക് അവർ പ്രത്യേകിച്ചും അറിയപ്പെടുന്നു.
അവർ വടക്കൻ ഉഗാണ്ട യുദ്ധത്തിന്റെ കാഴ്ചപ്പാടുകളും വികാരങ്ങളും പ്രതിഫലിപ്പിക്കുന്ന ഒരു നാടകം സൈലന്റ് വോയ്‌സിലും അഭിനയിച്ചു.
ഒയെൻബോട്ട് മേക്കറെർ സർവകലാശാലയിൽ നിന്ന് നാടകത്തിൽ ബിരുദം നേടി.
"റോക്ക് പോയിന്റ് 256", "മാകോ-മേരെ" എന്നിവയുൾപ്പെടെ ടെലിവിഷൻ ഷോകളിലും റേഡിയോ നാടക പരമ്പരകളിലും അവർ അഭിനയിച്ചിട്ടുണ്ട്.
അവൾ വാട്ടോടോ ചിൽഡ്രൻസ് ക്വയറിൽ ഏർപ്പെട്ടിരുന്നു.
അവിടെ അവർ കുട്ടികളുടെ മേൽനോട്ടം വഹിക്കുകയും ടൂറിനിടെ അവരോടൊപ്പം പ്രകടനം നടത്തുകയും ചെയ്യുന്നു.
അവലംബം ↑ ↑ ↑ ↑ ↑ ↑ ↑ പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഗ്ലാഡിസ് ഒയെൻബോട്ട് Website Archived 2021-05-24 at the Wayback Machine .
Wikimedia Commons has media related to ഗ്ലാഡിസ് ഒയെൻബോട്ട് .
ഗ്ലാഡിസ് സ്റ്റെയിൻസ്
ഒറീസയിൽ കൊല ചെയ്യപ്പെട്ട ആസ്ത്രേലിയൻ മിഷിനറി ഗ്രഹാം സ്റ്റെയിൻസിന്റെ വിധവയാണ് ഗ്ലാഡിസ് സ്റ്റെയിൻസ് (ജനനം 1951).
1965-മുതൽ ഒറീസയിലെ ബാരിപ്പഡയിലെ കുഷ്ഠരോഗികളെ പുനരധിവസിപ്പിക്കാനും
ചികിത്സിക്കാനുമായുള്ള പ്രത്യേക മിഷൻ ആശുപത്രി നടത്തുകയായിരുന്നു ഗ്രഹാം സ്റ്റെയിൻസും ഭാര്യ ഗ്ലാഡിസും.
22 ജനുവരി 1999 ന് ഗ്രഹാമും പത്തുവയസുകാരൻ ഫിലിപ്പും, എട്ടുവയസുകാരൻ തിമോത്തിയും തീ വച്ചു കൊല്ലപ്പെട്ടു.
പ്രധാന പ്രതികളിലൊരാളായ ബജ്റംഗ്ദൾ പ്രവർത്തകൻ ധാരാസിംഗിന് കോടതി വധശിക്ഷ വിധിച്ചപ്പോൾ അയാളെ വധിക്കരുതെന്ന് ആദ്യം ആവശ്യപ്പെട്ടത് ഗ്ലാഡിസാണ്.
അന്ന് ഗ്ലാഡിസ് പറഞ്ഞത് ''എന്റെ ദൈവം ക്ഷമിക്കുന്ന ദൈവമാണ്,
എന്റെ ഭർത്താവിന്റെ ജീവിതം എനിക്ക് നൽകിയ പാഠം ക്ഷമിക്കാനും സഹിക്കാനുമാണ്.
മക്കൾ വളർന്നു
വലുതാകണം എന്നാഗ്രഹിക്കാത്ത അമ്മമാരില്ലല്ലോ.
സ്വർഗത്തിൽ അവർ എനിക്കായി കാത്തിരിക്കുമെന്ന്
അറിയാം.
കർത്താവിന്റെ പീഡനങ്ങൾ എന്നെ പഠിപ്പിക്കുന്നത് ക്ഷമിക്കാനാണ്.
അതിനാൽ ഗ്രഹാമിന്റെ
ഘാതകനോട് ഞാൻ ക്ഷമിക്കുന്നു.
'' ഭർത്താവിന്റെ മരണശേഷം മയൂർഭഞ്ച് വിട്ടുപോകാതെ ഇന്ത്യയിൽ തുടർന്നു.
ഈ തുകയാൽ അവർ പരിപാലിച്ചു വന്നിരുന്ന കുഷ്ഠ രോഗാലയം ഒരാശുപത്രിയാക്കി മാറ്റി.
നവംബർ 2015 ൽ സ്റ്റെയിൻസിന് സാമൂഹ്യനീതിക്കായുള്ള മദർ തെരേസ മെമ്മോറിയൽ അവാർഡ് ലഭിച്ചു.
ഗ്രൗണ്ട് പെനെട്രേറ്റിംഗ് റഡാർ (ജിപിആർ) A ground-penetrating radargram collected on a historic cemetery in Alabama , USA .
Hyperbolic arrivals (arrows) indicate the presence of diffractors buried beneath the surface, possibly associated with human burials.
Reflections from soil layering are also present (dashed lines).
ഭൂമിയുടെ ഉപരിതലം റഡാർ പൾസുകൾ ഉപയോഗിച്ച് ചിത്രീകരിക്കുന്ന ഭൂമിശാസ്ത്ര സംവിധാനമാണ് ഗ്രൗണ്ട് പെനെട്രേറ്റിംഗ് റഡാർ (ജിപിആർ) .
റേഡിയോ സ്പെക്ട്രത്തിന്റെ മൈക്രോവേവ് ബാൻഡ് വൈദ്യുതകാന്തിക വികിരണം എന്നിവ ഇതിന്റെ പ്രവർത്തനത്തിനായി ഉപയോഗിക്കുന്നു.
ഉപരിതല ഘടനകളിൽ നിന്ന് പ്രതിഫലിച്ച സിഗ്നലുകൾ വഴി പാറ, മണ്ണ്, ഐസ്, ശുദ്ധജലം, നടപ്പാതകൾ തുടങ്ങി വിവിധ മാധ്യമങ്ങളിലെ  ഉപരിതല വസ്തുക്കൾ, ലോഹ സവിശേഷതകൾ, ശൂന്യത, വിള്ളലുകൾ എന്നിവ ജിപിആർ ഉപയോഗിച്ച് കണ്ടെത്താനാകും.
പ്രവർത്തനം യു‌എസ്‌എയിലെ ഒക്‌ലഹോമയിൽ ജിപിആർ ഉപയോഗിക്കുന്നു
ജിപിആർ ഉയർന്ന ആവൃത്തിയിലുള്ള റേഡിയോ തരംഗങ്ങൾ ആണ് ജിപിആറിൽ ഉപയോഗിക്കുന്നത്.
സാധാരണയായി 10 മെഗാഹെർട്സ് മുതൽ 2.6 ജിഗാഹെർട്സ് വരെയാണിത്.
ഒരു ജിപിആർ ട്രാൻസ്മിറ്ററും ആന്റിനയും നിലത്തേക്ക് വൈദ്യുതകാന്തിക ഊർജ്ജം പുറപ്പെടുവിക്കുന്നു.
ആന്റിനവഴി തിരികെയെത്തുന്ന സിഗ്നലിലെ വ്യതിയാനങ്ങൾ രേഖപ്പെടുത്തുകയും ആന്തരിക ഘടന പകർത്തുകയും ചെയ്യുന്നു.
2019 ലെ ഉരുൾ പൊട്ടൽ വൻനാശം വിതച്ച മലപ്പുറം ജില്ലയിലെ നിലമ്പൂർ കവളപ്പാറയിൽ മൃതദേഹങ്ങൾ മണ്ണിനടിയിൽ നിന്നും കണ്ടെത്താനായി ജിപിആർ ഉപയോഗിച്ചിരുന്നു.
2024 ലെ ഉരുൾ പൊട്ടൽ വൻനാശം വിതച്ച  വയനാട് ജില്ലയിലെ ചൂരല്മലയിൽ ജൈവസാനിധ്യം അവലംബം
ഗ്ലാഡിയോലസ് ഇംഗ്ലീഷ് വിലാസം https://ml.wikipedia.org/wiki/Gladiolus ഈ ലേഖനം ഒരു അനാഥലേഖനമാണ് .
പുഷ്പാലങ്കാരങ്ങൾക്കായി ഉപയോഗിക്കപ്പെടുന്ന ഒരു സസ്യമാണ് ഗ്ലാഡിയോലസ് ( Gladiolus ).
യൂറോപ്പിന്റെ ചില ഭാഗങ്ങളിലും ഏഷ്യയിലും ആഫ്രിക്കയിലും കാണപ്പെടുന്ന ഒരു സസ്യമാണിത്.
വ്യാപാരാടിസ്ഥാനത്തിൽ കൃഷി ചെയ്യുന്ന ഇതിന്റെ കാണ്ഡമാണ് നടീൽവസ്തുവായി ഉപയോഗിക്കുന്നത്.
വിവിധ വർണ്ണങ്ങളിലും  വലിപ്പത്തിലും ഉണ്ടാകുന്ന പൂക്കൾ കട്ഫ്ലവർ ( Cut Flower) രീതിയിൽ അലങ്കാരത്തിനായി ഉപയോഗിക്കുന്നു.
വീതി കുറഞ്ഞ് നീളം കൂടിയ ഇലകളുള്ള ഇതിന്റെ കാണ്ഡത്തിൽ നിന്നും ഉണ്ടാകുന്ന നീളമുള്ള തണ്ടിൽ പൂക്കൾ നിരയായി ഉണ്ടാകുന്നു.
പുഷ്പാലങ്കാരങ്ങലിലും ബൊക്കേകളിലും ഗ്ലാഡിയോലിസ് കഴിഞ്ഞേ മറ്റ് പൂക്കളുള്ളൂ.
വാളിന്റെ ആകൃതി മൂലം സ്വേർഡ് ലിലിയെന്ന ഓമനപ്പേരിലും അറിയപ്പെടുന്നു.
വൈവിധ്യമാർന്ന നിറങ്ങലിൽ വിരിയുന്ന പൂങ്കുലകൾ പൂപ്പാത്രങ്ങളിൽ ഏറെനാൾ സൂക്ഷിക്കാൻ കഴിയുമെന്നതാണ് ഇതിന്റെ പ്രത്യേകത.
ഓരൊ പൂങ്കുലയും സ്പൈക് എന്ന പേരിലാണറിയപ്പെടുന്നത്.
ചെറിയ പൂക്കൾ മുതൽ വലിയ പൂക്കൾ വരെയുണ്ടാകുന്ന അനേകമിനങ്ങൾ ഗ്ലാഡിയോലസിലുണ്ട്.
അമേരിക്കൻ ബ്യൂട്ടി, വൈറ്റ് ഫ്രണ്ട്ഷിപ്പ്, വിങ്ഡ് ഗ്ലോറി, പീറ്റർ പിയേഴ്സ് , ആംസ്ട്രോങ്ങ് തുടങ്ങിയവ പ്രചാരം നേടിയ വിദേശ ഇനങ്ങളാണ്.
മീര, മോഹിനി, അപ്‌സര, മയൂർ, അഗ്നിരേഖ, നസ്‌രാന, സ്വപ്ന എന്നിവ പ്രശസ്തമായ ഇന്ത്യൻ ഇനങ്ങളും.
മണ്ണും കാലാവസ്തയും
അമ്ലത തീരെ കുറഞ്ഞമണ്ണിലാണ് ഗ്ലാഡിയോലസ് നന്നായി വളരുക.
നല്ല നീർവാർച്ചയുള്ള മണൽ കലർന്ന എക്കൽമണ്ണും മികച്ചതാണ്.
നന്നായി സൂര്യപ്രകാശം കിട്ടുന്നിടത്താണ് ചെടി നിൽക്കുന്നതെങ്കിൽ പൂക്കളുടെ എണ്ണവും കൂടും.
കേരളത്തിൽ ഓഗസ്ത് മുതൽ ഒക്ടോബർ വരെയുള്ളമാസങ്ങളാണ് ഗ്ലാഡിയോലസ് നടാൻ പറ്റിയ സമയം.
കോംസ് എന്ന കിഴങ്ങാണ് നടീൽ വസ്തുവായി ഉപയോഗിക്കുന്നത്.
കിഴങ്ങുകളുടെ വലിപ്പത്തിനനുസരിച്ചാണ് ചെടിയുടെ വളർച്ച.
ചെറുകിഴങ്ങുകളാണ് നടുന്നതെങ്കിൽ പൂവിടാൻ വൈകും.
അതിനാൽ വലിപ്പമുള്ള കിഴങ്ങുകളാണ് കർഷകർ ഉപയോഗിക്കുന്നത്.
സസ്യ സംരക്ഷണം
എഫിഡുകളും ഇലതീനിപ്പുഴുക്കളുമാണ് ഗ്ലാഡിയോലസിനെ ആക്രമിക്കുന്ന കീടങ്ങളിൽ പ്രധാനം.
രോഗങ്ങളിൽ ഫ്യൂസേറിയം മൂലമുണ്ടാകുന്ന വാട്ടമാണ് പ്രധാനം.
രോഗലക്ഷണം കാണുമ്പോൾ 30 ഗ്രാം കോപ്പർ ഓക്സിക്ലോറൈഡ് 10 ലിറ്റർ വെള്ളത്തിൽ ലയിപ്പിച്ച് തളിച്ചുകൊടുത്താൽ കീടനിയന്ത്രണം സാധ്യമാണ്.
നടാൻ ഉപയോഗിക്കുന്ന ഇനമനുസരിച്ച് പുഷ്പ്പിക്കുന്നതിനായി മൂന്നുമാസം വരെയെടുക്കുന്നു.
പൂങ്കുലയുടെ അടിഭാഗത്തെ പൂവ് വിരിയാൻ തുടങ്ങുമ്പോഴാണ് മുറിച്ചെടുക്കുന്നത്.
പൂങ്കുല മൊത്തമായി രണ്ട് ഇലകളോടൊപ്പം നീളത്തിൽ വെട്ടിയെടുത്ത് ഉടൻതന്നെ ശുദ്ധജലത്തിൽ മുക്കിവയ്ക്കുന്നു.
ഒരു ഹെക്ടറിൽ നിന്ന് ഏകദേശം രണ്ട് ലക്ഷത്തോളം പൂങ്കുലകൾ ലഭിക്കും.
ഫ്ലവർവേസിൽ കൂടുതൽ കാലം വാടാതിരിക്കുന്നതിന് നാലു ശതമാനം പഞ്ചസാരയും വളരെ കുറഞ്ഞതോതിൽ സിൽവർ നൈട്രേറ്റ് ലവണവും അടങ്ങിയ ലായനി ഉപയോഗിക്കുന്നു.
ചിത്രശാല ഗ്ലാഡിയോലസ് - ചിത്രങ്ങൾ Gladiolus alatus Gladiolus imbricatus അവലംബം
പുറത്തേക്കുള്ള കണ്ണികൾ http://www.theflowerexpert.com/content/mostpopularflowers/morepopularflowers/gladiolus Archived 2011-02-04 at the Wayback Machine .
http://www.allfreecrafts.com/nature/glads.shtml Archived 2011-10-15 at the Wayback Machine .
ഗ്ലാഡിയോലസ് ഡാലെനി ഇംഗ്ലീഷ് വിലാസം https://ml.wikipedia.org/wiki/Gladiolus_dalenii
കിഴക്കൻ ദക്ഷിണാഫ്രിക്ക , മഡഗാസ്കർ മുതൽ ഉഷ്ണമേഖലാ ആഫ്രിക്കയിലേക്കും പടിഞ്ഞാറൻ അറേബ്യയിലേക്കും വ്യാപകമായി വിതരണം ചെയ്യപ്പെടുന്ന ഗ്ലാഡിയോലസ് ഇനങ്ങളിൽ ഒന്നാണ് ഗ്ലാഡിയോലസ് ഡാലെനി .
വലിയ പൂച്ചെടികളുടെ ഗ്രാൻഡിഫ്ലോറ സങ്കരയിനങ്ങളുടെ പ്രധാന രക്ഷാകർതൃ ഇനമാണിത്.
ഡിപ്ലോയിഡ്, ടെട്രാപ്ലോയിഡ്, ഹെക്സാപ്ലോയിഡ് ഗോത്രങ്ങൾ എന്നിവ ഉൾപ്പെടുന്ന ഈ ഇനവും അസാധാരണമാണ്.
അതിൽ നിന്ന് ഉത്പാദിപ്പിക്കപ്പെടുന്ന സങ്കരയിനങ്ങൾ പലപ്പോഴും ടെട്രാപ്ലോയിഡുകളാണ്.
മഞ്ഞനിറം മുതൽ കടും ചുവപ്പ് വരെയുള്ള ഉയരമുള്ള അഞ്ച് പുഷ്പ സ്പൈക്കുകൾ ഇവ ഉൽ‌പാദിപ്പിക്കുന്നു.
പലപ്പോഴും മഞ്ഞനിറത്തിലുള്ള നിറത്തിന് മുകളിൽ ചുവപ്പ് വരയും, സാധാരണയായി മഞ്ഞ നിറവും കാണപ്പെടുന്നു.
സൂര്യപ്രകാശമുള്ള സുരക്ഷിതമായ സ്ഥാനത്ത് 6.5 നും 7 നും ഇടയിൽ പി‌എച്ച് ഉള്ള ചെറുതായി ആസിഡ് മണ്ണിൽ നിന്ന് നേരിയ ന്യൂട്രൽ മണൽ ആണ് ഇവ ഇഷ്ടപ്പെടുന്നത്.
കൂടാതെ കടുപ്പമുള്ള പശിമരാശി വളക്കൂറുള്ള മണ്ണ് ആവശ്യമാണ്.
അവലംബം പുറത്തേക്കുള്ള കണ്ണികൾ {{ cite book }} : Unknown parameter | lastauthoramp= ignored ( | name-list-style= suggested) ( help )
ഗ്ലാഡിസ് ലിലിയൻ ബോയ്ഡ് ഇംഗ്ലീഷ് വിലാസം https://ml.wikipedia.org/wiki/Gladys_Boyd
ഗ്ലാഡിസ് ലിലിയൻ ബോയ്ഡ് (ഡിസംബർ 26, 1893 - ഒക്‌ടോബർ 24, 1970) ടൊറോണ്ടോ ആസ്ഥാനമായുള്ള കുട്ടികൾക്കുള്ള ആശുപത്രിയിലെ ഒരു കനേഡിയൻ ശിശുരോഗ വിദഗ്ധയായിരുന്നു.
ജുവനൈൽ ഡയബറ്റിസ് ചികിത്സയിൽ അവർ ഒരു പയനിയറായിരുന്നു.
സർ ഫ്രെഡറിക് ബാന്റിംഗിന്റെ സഹകാരിയായിരുന്ന അവർ പ്രമേഹമുള്ള കുട്ടികളെ ഇൻസുലിൻ ഉപയോഗിച്ച് ചികിത്സിച്ച ആദ്യത്തെ വൈദ്യന്മാരിൽ ഒരാളായിരുന്നു.
കരിയർ ഇൻസുലിൻ ഉപയോഗിച്ചതിലൂടെ ഡയബറ്റിക് കോമയിൽ നിന്ന് തിരിച്ചെത്തിയ ആദ്യത്തെ കുട്ടിയായ എൽസി നീദാം.
1918-ൽ ടൊറോണ്ടോ യൂണിവേഴ്സിറ്റി ഫാക്കൽറ്റി ഓഫ് മെഡിസിനിൽ നിന്ന് വൈദ്യനായി ബിരുദം നേടിയ ബോയ്ഡ്, അവിടെ അണ്ടർഗ്രാജുവേറ്റ് മെഡിക്കൽ വനിതാ കൗൺസിലിന്റെ ഡയറക്ടറായിരുന്നു.
1920-ൽ ടൊറോണ്ടോയിലെ ഹോസ്പിറ്റൽ ഫോർ സിക് ചിൽഡ്രൺ എന്ന ആശുപത്രിയിൽ ഒരു ഫെലോഷിപ്പ് ആരംഭിച്ച അവർ 1921-ൽ അന്തസ്രാവി ഗ്രന്ഥി വിഭാഗത്തിൻറെ ഡയറക്ടറായി നിയമിതയായി.
ആ ജോലിയിലിരുന്നകൊണ്ട് , കുട്ടികളിലെ പ്രമേഹം, നെഫ്രൈറ്റിസ്, ക്ഷയരോഗം എന്നിവയുടെ ചികിത്സയിൽ അവർ ഗവേഷണം നടത്തി.
1922-ൽ വിമൻസ് കോളേജ് ഹോസ്പിറ്റലിൽ പീഡിയാട്രിക്സ് മേധാവിയായി നിയമിക്കപ്പെട്ട ബോയ്ഡ് ആശുപത്രിയിലെ ഏക ശിശുരോഗ വിദഗ്ദ്ധയായിരുന്നു.
ഇൻസുലിൻ ആദ്യമായി വേർതിരിച്ചെടുത്ത ഗവേഷണ സംഘത്തിൻറെ ഭാഗമായ സർ ഫ്രെഡറിക് ബാന്റിംഗുമായി ചേർന്ന് പ്രവർത്തിച്ച ബോയ്ഡ്, പ്രമേഹമുള്ള കുട്ടികളെ ഇൻസുലിൻ ഉപയോഗിച്ച് ചികിത്സിച്ച ആദ്യത്തെ ഡോക്ടർമാരിൽ ഒരാളായിരുന്നു.
1922 ഒക്ടോബറിൽ പുതിയ ഇൻസുലിൻ എക്സ്ട്രാക്റ്റിൽനിന്ന്  ഒരു കുപ്പി ലഭിക്കാൻ ബോയ്ഡ് ബാന്റിംഗുമായി ബന്ധപ്പെടുകയും പ്രമേഹ കോമയിലായിരുന്ന 11 വയസ്സുള്ള എൽസി നീദാമിനെ ചികിത്സിച്ചതോടെ അവൾ വേഗത്തിലും ശ്രദ്ധേയമായും സുഖം പ്രാപിക്കുകയും ചെയ്തു.
സൊസൈറ്റി ഫോർ ദ സ്റ്റഡി ഓഫ് ഡിസീസസ് ഓഫ് ചിൽഡ്രൺ എന്ന സംഘടനയുടെ (ഇപ്പോൾ കനേഡിയൻ പീഡിയാട്രിക് സൊസൈറ്റി) ഉദ്ഘാടന വൈജ്ഞാനിക സമ്മേളനത്തിൽ തന്റെ ഗവേഷണം അവതരിപ്പിച്ച ബോയ്ഡ്  ഇൻസുലിൻ ഉപയോഗിച്ച് ചികിത്സിക്കുന്ന പ്രമേഹമുള്ള 20 കുട്ടികളുടെ കേസുകൾ റിപ്പോർട്ട് ചെയ്യുകയും, "ഇൻസുലിൻ ഒരുപക്ഷെ സുഖപ്പെടുത്തില്ല, പക്ഷേ രോഗത്തിന്റെ വളർച്ചയെ തടയും" എന്ന് അഭിപ്രായപ്പെടുകയു ചെയ്തു.
1924-ൽ അവർക്ക് ഒരു ഡോക്ടർ ഓഫ് മെഡിസിൻ ബിരുദം ലഭിച്ചു.
1925-ൽ ബാന്റിംഗിന്റെ ആമുഖത്തോടെ പ്രമേഹരോഗികൾക്കുള്ള മാനുവൽ പ്രസിദ്ധീകരിക്കപ്പെട്ടു.
1932-ൽ കാനഡയിലെ റോയൽ കോളേജ് ഓഫ് ഫിസിഷ്യൻസ് ആൻഡ് സർജൻസ്, അമേരിക്കൻ കോളേജ് ഓഫ് ചെസ്റ്റ് ഫിസിഷ്യൻസ് എന്നിവയുടെ ഫെലോ ആയി നിയമിക്കപ്പെട്ട അവർ അതേ വർഷം തന്നെ ഫെഡറേഷൻ ഓഫ് മെഡിക്കൽ വുമൺ ഓഫ് കാനഡയുടെ പ്രസിഡന്റായി തിരഞ്ഞെടുക്കപ്പെട്ടു.
1950 വരെ അവർ രോഗികളായ കുട്ടികൾക്കായുള്ള ആശുപത്രിയിൽ എൻഡോക്രൈൻ സേവനങ്ങളുടെ മേധാവിയായി തുടർന്നു.
കാനഡയിലെ ടൊറോണ്ടോയിലെ യോർക്കിൽ എഡ്വേർഡ് ജോൺ ബോയിഡ്, ലിലിയൻ അഡയർ ദമ്പതികളുടെ മകളായി ബോയ്ഡ് ജനിച്ചു.
ഒരിക്കലും വിവാഹം കഴിച്ചില്ലാത്ത അവർ, 1932-ൽ ഒരു നവജാത ശിശുവിനെ ദത്തെടുത്തു.
നല്ലൊരു കരിയർ ഉണ്ടായിരുന്നിട്ടും, ഒരിക്കലും അവരുടെ സാമ്പത്തിക നില മെച്ചപ്പെട്ടിരുന്നില്ല, കൂടാതെ അവിവാഹിതയായ അമ്മയായതിനാൽ ഒരു വീട് സ്വന്തമാക്കാനും കഴിഞ്ഞില്ല.
1970 ഒക്ടോബർ 24-ന് ടൊറോണ്ടോയിൽ വച്ച് അവർ അന്തരിച്ചു.
ഗ്ലാസിയലിസോറസ് ഇംഗ്ലീഷ് വിലാസം https://ml.wikipedia.org/wiki/Glacialisaurus
തുടക്ക ജുറാസ്സിക്‌ കാലത്ത് ജീവിചിരുന്ന ദിനോസർ ആയിരുന്നു ഗ്ലാസിയലിസോറസ് .
സോറാപോഡമോർഫ വിഭാഗത്തിൽ ഉൾപ്പെടുന്ന ഒരിനം ആയിരുന്നു ഇവ .
ഈ പേരിന്റെ അർഥം തണുത്ത് ഉറഞ്ഞത് അല്ലെകിൽ ഐസ് പല്ലി  എന്നാണ്.
ഇവ ജീവിച്ചിരുന്നത് അന്റാർട്ടിക്കയിൽ ആണ് .